Piotr Krystian Domaradzki (ur. 21 czyrwca 1946 we Strzelcach Ôpolskich, um. 4 listopada 2015 we Chicago) – polski pisorz, esejista a dziynnikorz, s zamiłowanio grafik a malyrz zwiōnzany s Gdańskym. Ôkōńczōł historyjo na Gdańskym Uniwersytecie ô specyjolizacyje historyjo wojskowości we starożytności. Dziołocz a pracownik etatowy Kōmisyji Krajowyj NSZZ "Solidarność", we 1981 roku ôdpowiedzialny za kōmbatantōw a prasa i wydawnictwa "Solidarności". W kōńcu 1983 zmuszōny do ymigracyji. Po 10-miesiyncznym pobycie we Francyji uzyskoł wroz s familijōm polityczny azyl we USA. W lotach 1985-1987 i ôd 1998 sykretorz redakcyji "Dziynnika Zwiōnzkowygo", nojwiynkszygo polskogodkowygo kożdodziynnygo cajtōngu we Chicago. W lotach 1996-2004 spōłzołożyciel, do kupy ze Wojciechym Wierzewskym, a ôrganizator polōnijnygo panelu dyskusyjnygo Kōnwersatoryjōm "Djalog 96" poświyncōnygo ważnym wydarzyńōm kulturalnym a politycznym. Autor wielu publikacyji, m.in. powieści "Wiōrki kokosowe" (ISBN 83-7322-671-0) i tumaczyń (m.in. H. Sarnera "Zdobywcy Monte Cassino, Gyneroł Anders a uōnygo wojoki", ISBN 83-7506-003-8 - ôd 2007 tyż we wersyji Braillea do niywidōmych). Uōnygo gyszichtowe eseje ukazywoły sie we lotach 1999-2008 we "Kalejdoskopie", dodatku do "Dziynnika Zwiōnzkowygo". 20 października 2015 doznoł zatrucio czadym przi tymu kej hajcowała sie jygo hałpa. Umrził skiż tygo 4 listopada 2015. Bōł aktywnym Wikipedziokem, sprowioł we polskij a angelskij godkowyj wersyji, pode dekmianym Belissarius. Mioł baba Janina a dwōch bajtli: Krystiana (ur. 1979, historyk) a Sara (rodz. 1991).